1. **Zmluva o zabezpečení udržiavania núdzových zásob č.:** \_\_\_\_\_
2. (ďalej len „**Zmluva**“)

|  |  |  |  |  |  |  |  |
| --- | --- | --- | --- | --- | --- | --- | --- |
| **Agentúra pre núdzové zásoby ropy a ropných výrobkov**  so sídlom: Trnavská cesta 100 Bratislava – Ružinov  821 01  IČO: 457 416 62  Zapísaná v registri záujmových združení právnických osôb vedenom Okresným úradom Bratislava pod registračným číslom: ObU-BA-OVVS2-2013/55076 | |  | | Kliknutím zadáte text.  so sídlom/miestom podnikania: Kliknutím zadáte text.,  IČO: Kliknutím zadáte text.,  Zapísaná Kliknutím zadáte text. registri vedenom Kliknutím zadáte text. úradom Kliknutím zadáte text. | | | |
| IČ DPH: | SK 2023851863 | |  | | IČ DPH: Kliknutím zadáte text. | |
| DIČ: | 2023851863 | |  | | DIČ: Kliknutím zadáte text. | |
| 1. Číslo bankového spojenia: | 7000535146/8180 | |  | | Číslo bankového spojenia: | Kliknutím zadáte text. |
| Banka: | Štátna pokladnica | | Banka: | Kliknutím zadáte text. |
| SWIFT kód: | SPSRSKBA | | SWIFT kód: | Kliknutím zadáte text. |
| 1. číslo IBAN: | SK13 8180 0000 0070 0053 5146 | | číslo IBAN: | Kliknutím zadáte text. |
| Adresa na doručovanie: | Trnavská cesta 100 Bratislava – Ružinov 821 01, Slovenská republika | |  | | Adresa na doručovanie:Kliknutím zadáte text. | |
| 1. Kontaktná osoba: | 1. JUDr. Jakub Kristín | |  | | Kontaktná osoba: Kliknutím zadáte text. | |
| Email: | 1. info@eosa.sk | |  | | Email: Kliknutím zadáte text. | |
| Tel: | 02/321 16 960 | |  | | Tel: Kliknutím zadáte text. | |
| (ďalej len „**Poskytovateľ“**) | | a | | (ďalej len „**Vybraný podnikateľ**“) | | | |
| (Poskytovateľ a Vybraný podnikateľ spoločne ďalej len „**Zmluvné strany**“ a ktorýkoľvek z nich „**Zmluvná strana**“). | | | | | | | |

1. Predmet Zmluvy
   1. V súlade s podmienkami tejto Zmluvy a v súlade s podmienkami upravenými v platných a účinných obchodných podmienkach udržiavania núdzových zásob ropy a ropných výrobkov vydaných Poskytovateľom (ďalej len „**Obchodné podmienky**“), sa Poskytovateľ zaväzuje poskytovať Vybranému podnikateľovi služby zabezpečenia udržiavania núdzových zásob bližšie vymedzené v Obchodných podmienkach (ďalej len „**Služby**“) v množstve určenom podľa článku 2 na účely splnenia povinností vyplývajúcich Vybranému podnikateľovi ako vybranému podnikateľovi zo zákona č. 218/2013 Z.z. o núdzových zásobách ropy a ropných výrobkov a o riešení stavu ropnej núdze a o zmene a doplnení niektorých zákonov v znení neskorších predpisov (ďalej len „**Zákon o núdzových zásobách**“) a Vybraný podnikateľ sa zaväzuje za poskytnutie Služieb zaplatiť Poskytovateľovi cenu (ďalej len „**Cena**“) podľa článku 3.
   2. Ďalšie práva a povinnosti Zmluvných strán sú upravené v Obchodných podmienkach, ktoré tvoria neoddeliteľnú súčasť Zmluvy ako jej príloha č. 1 (ďalej len „**Obchodné podmienky**“).
2. Množstvo núdzových zásob
   1. Zmluvné strany sa dohodli, že Poskytovateľ zabezpečí pre Vybraného podnikateľa množstvo núdzových zásob v rozsahu určenom Poskytovateľom v súlade so Zákonom o núdzových zásobách. Množstvo núdzových zásob vo vzťahu k Vybranému podnikateľovi sa určuje na mesačnej báze, a to podľa pomeru množstva vybraných ropných výrobkov prislúchajúcich Vybranému podnikateľovi za predchádzajúci mesiac k celkovému množstvu vybraných ropných výrobkov všetkých vybraných podnikateľov za predchádzajúci mesiac z jednej dvanástiny celkového množstva udržiavaných núdzových zásob v súlade s § 6 ods. 3 Zákona o núdzových zásobách. Bližší mechanizmus výpočtu je uvedený v Obchodných podmienkach.
3. Cena
   1. Zmluvné strany sa dohodli, že určenie výšky odplaty za zabezpečenie udržiavania núdzových zásob (ďalej len „Odplata“), ako aj Ceny za poskytovanie Služieb je bližšie upravené v Obchodných podmienkach v súlade s cenníkom za poskytovanie služieb vydaným Poskytovateľom (ďalej len „**Cenník**“), ktorý zverejňuje Poskytovateľ na svojom webovom sídle v súlade so Stanovami Poskytovateľa a Obchodnými podmienkami. Zmluvné strany sa ďalej dohodli, že spôsob úhrady Ceny, jej splatnosť, ako aj výšku zábezpeky, bližšie upravia Obchodné podmienky.
   2. Zmluvné strany berú na vedomie a súhlasia s tým, že Odplata za poskytovanie Služieb je stanovená v súlade s §4 ods. 1 Zákona o núdzových zásobách.
   3. Poskytovateľ sa zaväzuje, že Odplata za poskytovanie Služieb bude nediskriminačná.
4. Vyhlásenia a záruky
   1. Vybraný podnikateľ vyhlasuje, zaväzuje sa zabezpečiť a zaručuje sa za to, že nasledujúce vyhlásenia a záruky sú pravdivé, úplné a nezavádzajúce a takými aj ostanú počas celej doby platnosti Zmluvy a že si zistil všetky potrebné informácie, aby sa uistil o ich pravdivosti, úplnosti a nezavádzajúcom znení:
      1. Vybraný podnikateľ, ktorý je právnickou osobou, je riadne založenou spoločnosťou podľa zákonov platných v mieste jeho vzniku a má právomoc, oprávnenie a kompetenciu uzatvoriť a plniť Zmluvu,
      2. Vybraný podnikateľ, ktorý je fyzickou osobou, má plnú a neobmedzenú právnu spôsobilosť a schopnosť nadobúdať práva a preberať záväzky (spôsobilosť na právne úkony) v plnom rozsahu,
      3. uzatvorenie a plnenie Zmluvy neporuší žiadne zákonné ustanovenie alebo predpis, nariadenie, rozsudok, vyhlášku alebo iné rozhodnutie, ktoré je v tom čase účinné a ktoré sa vzťahuje na Vybraného podnikateľa alebo jeho korporátne dokumenty, ak také existujú,
      4. Vybraný podnikateľ Zmluvu náležite schválil a podpísal a Zmluva pre neho predstavuje platnú a právne záväznú povinnosť v súlade s jej ustanoveniami, ktorej plnenie je možné vymáhať podľa podmienok stanovených v Zmluve,
      5. Vybraný podnikateľ počas trvania Zmluvy neprevezme žiadnu povinnosť a/alebo obmedzenie, ktoré by akýmkoľvek spôsobom zasahovalo, nebolo by konzistentné a/alebo by predstavovalo akýkoľvek konflikt záujmov s existujúcimi záväzkami Vybraného podnikateľa vyplývajúcimi z plnenia niektorého alebo všetkých záväzkov Vybraného podnikateľa podľa Zmluvy,
      6. podľa najlepšieho vedomia Vybraného podnikateľa v čase podpisu Zmluvy, nie je Vybraný podnikateľ účastníkom žiadneho súdneho, arbitrážneho alebo správneho konania, ktoré by mohlo negatívne ovplyvniť platnosť, účinnosť a vymáhateľnosť Zmluvy, alebo plnenie záväzkov Vybraného podnikateľa podľa Zmluvy,
      7. Vybraný podnikateľ získal všetky povolenia, licencie a súhlasy potrebné na náležité plnenie svojich povinností vyplývajúcich zo Zmluvy a vynaloží primerané úsilie na to, aby boli účinné po celú dobu platnosti Zmluvy,
      8. Vybraný podnikateľ nie je platobne neschopný, predlžený ani neschopný splácať svoje dlhy a nebol vydaný žiadny príkaz, nebolo vznesené podanie či žiadosť, ani nebolo prijaté uznesenie či zvolané stretnutie na účely začatia konkurzného, reštrukturalizačného alebo iného obdobného konania,
      9. Vybraný podnikateľ si nie je vedomý žiadnych okolností obmedzujúcich Vybraného podnikateľa alebo brániacich Vybranému podnikateľovi v riadnom a včasnom plnení jeho povinností podľa Zmluvy, a
      10. Vybraný podnikateľ je vybraným podnikateľom v zmysle Zákona o núdzových zásobách (s výnimkou prípadu, keď prestane spĺňať kritéria vybraného podnikateľa podľa Zákona o núdzových zásobách), vzťahuje sa na neho povinnosť zabezpečiť udržiavanie núdzových zásob v zmysle Zákona o núdzových zásobách, ktorá sa vzťahuje na vybraných podnikateľov, ktorí vo vzťahu k vybraným ropným výrobkom vykonávajú činnosti definované v § 2 písm. d) Zákona o núdzových zásobách a má platné a účinné všetky príslušné licencie, povolenia a oprávnenia na vykonávanie všetkej svojej podnikateľskej činnosti.
   2. Poskytovateľ vyhlasuje, zaväzuje sa zabezpečiť a zaručuje sa za to, že nasledujúce vyhlásenia a záruky sú pravdivé, úplné a nezavádzajúce a takými aj ostanú a že si zistil všetky potrebné informácie, aby sa uistil o ich pravdivosti, úplnosti a nezavádzajúcom znení:
      1. Poskytovateľ je náležite založeným záujmovým združením právnických osôb podľa zákonov Slovenskej republiky a má právomoc, oprávnenie a kompetenciu uzatvoriť a plniť Zmluvu,
      2. Poskytovateľ Zmluvu náležite schválil a podpísal a Zmluva pre neho predstavuje platnú a právne záväznú povinnosť v súlade s jej ustanoveniami, ktorej plnenie je možné vymáhať podľa podmienok stanovených v Zmluve,
      3. Poskytovateľ získal všetky povolenia, licencie a súhlasy potrebné na náležité plnenie svojich povinností vyplývajúcich zo Zmluvy a vynaloží primerané úsilie na to, aby boli účinné po celú dobu platnosti Zmluvy, a
      4. Poskytovateľ si nie je vedomý žiadnych okolností obmedzujúcich Poskytovateľa alebo brániacich Poskytovateľovi v riadnom a včasnom plnení jeho povinností podľa Zmluvy.
   3. Vybraný podnikateľ sa zaväzuje okamžite upovedomiť Poskytovateľa o tom, že niektoré vyhlásenie Vybraného podnikateľa podľa článku 4.1 by sa mohlo stať alebo sa stalo nepravdivým, nepresným, neúplným alebo zavádzajúcim.
   4. Vybraný podnikateľ si je vedomý toho, že Poskytovateľ uzatvoril Zmluvu spoliehajúc sa na vyhlásenia, záväzky a záruky uvedené v článku 4 a v prípade nepravdivého, nepresného, neúplného alebo zavádzajúceho charakteru týchto vyhlásení, záväzkov a záruk by Zmluvu nebol uzatvoril.
   5. Poskytovateľ sa zaväzuje okamžite upovedomiť Vybraného podnikateľa o tom, že niektoré vyhlásenie Poskytovateľa podľa článku 4.2 by sa mohlo stať alebo sa stalo nepravdivým, nepresným, neúplným alebo zavádzajúcim.
   6. Poskytovateľ si je vedomý toho, že Vybraný podnikateľ uzatvoril Zmluvu spoliehajúc sa na vyhlásenia, záväzky a záruky uvedené v článku 4 a v prípade nepravdivého, nepresného, neúplného alebo zavádzajúceho charakteru týchto vyhlásení, záväzkov a záruk by Zmluvu nebol uzatvoril.
   7. Zmluvné strany berú na vedomie a súhlasia s tým, že popri akejkoľvek náhrade vyplatenej niektorou zo Zmluvných strán podľa Zmluvy, Obchodných podmienok alebo akéhokoľvek právneho predpisu, v prípade porušenia podstatného záväzku vyplývajúceho zo Zmluvy alebo Obchodných podmienok porušujúca Zmluvná strana vyplatí druhej strane Zmluvnú pokutu v hodnote dvojmesačnej (2) Ceny za kalendárny mesiac, počas ktorého porušenie vzniklo. Zmluvné strany berú na vedomie, že ďalšie podmienky uplatnenia zmluvnej pokuty sú ďalej upravené v Obchodných podmienkach.
5. Účinnosť Zmluvy
   1. Pokiaľ nie je uvedené v Článku 5.2 inak, táto Zmluva nadobúda platnosť a účinnosť dňom jej podpísania poslednou Zmluvnou stranou.
   2. V prípade, ak Vybraný podnikateľ je osobou, ktorá sa len má stať vybraným podnikateľom, táto Zmluva nenadobúda účinnosť dňom jej podpísania poslednou Zmluvnou stranou, ale dňom, od ktorého sa Vybraný podnikateľ stáva vybraným podnikateľom v zmysle Zákona o núdzových zásobách.
6. Záverečné ustanovenia
   1. Neoddeliteľnou súčasťou tejto Zmluvy sú Obchodné podmienky uvedené v prílohe č. 1 a Cenník uvedený v prílohe č. 2, zverejnené aj na webovom sídle Poskytovateľa [www.eosa.sk](http://www.eosa.sk) v časti „Na stiahnutie“. Dojednania v tejto Zmluve majú prednosť pred dojednaniami v Obchodných podmienkach a/alebo v Cenníku. Akékoľvek zmeny alebo doplnenia tejto Zmluvy (okrem zmeny Obchodných podmienok a/alebo Cenníku) sa musia uskutočniť v písomnej forme a musia byť riadne podpísané oprávnenými osobami Zmluvných strán.
   2. Vybraný podnikateľ vyhlasuje a svojim podpisom potvrdzuje, že sa mal možnosť riadne oboznámiť s Obchodnými podmienkami a aktuálnym Cenníkom, ich obsah je Vybranému podnikateľovi známy, súhlasí s nimi a zaväzuje sa ich dodržiavať. Ďalej Vybraný podnikateľ vyhlasuje a svojim podpisom potvrdzuje, že Poskytovateľ je oprávnený zmeniť Obchodné podmienky a/alebo Cenník v súlade s pravidlami a spôsobom uvedenými v Obchodných podmienkach, pričom účinnosťou nových Obchodných podmienok a/alebo nového Cenníka zaniká účinnosť pôvodných Obchodných podmienok a/alebo pôvodného Cenníka a takéto nové Obchodné podmienky a/alebo Cenník budú tvoriť neoddeliteľnú súčasť tejto Zmluvy.
   3. Zmluva je vyhotovená v dvoch vyhotoveniach, jedno vyhotovenie je určené pre Poskytovateľa a jedno vyhotovenie pre Vybraného podnikateľa.
   4. Táto Zmluva je uzatvorená a riadi sa podľa práva Slovenskej republiky. Akýkoľvek spor, ktorý vznikne na základe tejto Zmluvy, alebo v súvislosti s ňou, vrátane sporu o jej platnosť alebo existenciu, sa vyrieši pred príslušným súdom Slovenskej republiky.
   5. Zmluvné strany svojimi podpismi na tejto Zmluve potvrdzujú, že si ju starostlivo a dostatočne prečítali pred jej podpísaním, všetky ustanovenia tejto Zmluvy sú im jasné a zrozumiteľné, táto Zmluva predstavuje vyjadrenie ich slobodnej a vážnej vôle, a túto Zmluvu neuzatvárajú v omyle, vychádzajúcom zo skutočnosti rozhodujúcej pre jej podpísanie, alebo v tiesni alebo za nápadne nevýhodných podmienok; na dôkaz vyššie uvedeného Zmluvné strany podpísali túto Zmluvu.

*[ Podpisy na nasledujúcej strane ]*

|  |  |
| --- | --- |
| **Poskytovateľ:** | **Vybraný podnikateľ:** |
| V \_\_\_\_\_\_\_\_\_\_\_\_\_\_dňa \_\_\_\_\_\_\_\_\_\_\_\_\_\_. | V \_\_\_\_\_\_\_\_\_\_\_\_\_\_dňa \_\_\_\_\_\_\_\_\_\_\_\_\_\_. |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| meno:  funkcia: | meno:  funkcia: |
|  | V \_\_\_\_\_\_\_\_\_\_\_\_\_\_dňa \_\_\_\_\_\_\_\_\_\_\_\_\_\_. |
|  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  | meno:  funkcia: |

Príloha č. 1

**Obchodné podmienky**

|  |  |
| --- | --- |
| **Poskytovateľ:** | **Vybraný podnikateľ:** |
| V \_\_\_\_\_\_\_\_\_\_\_\_\_\_dňa \_\_\_\_\_\_\_\_\_\_\_\_\_\_. | V \_\_\_\_\_\_\_\_\_\_\_\_\_\_dňa \_\_\_\_\_\_\_\_\_\_\_\_\_\_. |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| meno:  funkcia: | meno:  funkcia: |
|  | V \_\_\_\_\_\_\_\_\_\_\_\_\_\_dňa \_\_\_\_\_\_\_\_\_\_\_\_\_\_. |
|  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  | meno:  funkcia: |

Príloha č. 2

**Cenník**

|  |  |
| --- | --- |
|  |  |
|  |  |
|  |  |
|  |  |
|  |  |
|  |  |
|  |  |